CELEX: 32007R0336
Language: lt
Date: 2007-03-28 00:00:00
Title: 2007 m. kovo 28 d. Komisijos reglamentas (EB) Nr. 336/2007, iš dalies keičiantis Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje II priedą dėl Rumunijai nustatyto referencinio riebalų kiekio

29.3.2007   
            
            
               LT
            
            
               Europos Sąjungos oficialusis leidinys
            
            
               L 88/43
            
         
      KOMISIJOS REGLAMENTAS (EB) Nr. 336/2007
   2007 m. kovo 28 d.
   iš dalies keičiantis Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje II priedą dėl Rumunijai nustatyto referencinio riebalų kiekio
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1788/2003, nustatantį mokestį pieno ir pieno produktų sektoriuje (1), ypač į jo 9 straipsnio 5 dalies antrą pastraipą,
   kadangi:
   
               (1)
            
            
               Siekdama, kad būtų persvarstytas Reglamento (EB) Nr. 1788/2003 II priede nustatytas referencinis riebalų kiekis, kaip nurodyta to reglamento 9 straipsnio 5 dalyje, Rumunija Komisijai pateikė pranešimą, kuriame išsamiai apžvelgiami oficialaus tyrimo rezultatai ir riebalų kiekio pieno produktuose tendencijos 2004 m.
            
         
               (2)
            
            
               Atsižvelgiant į šį pranešimą ir vėliau Komisijos tarnybų atliktą patikrinimą, reikia pakeisti Reglamento (EB) Nr. 1788/2003 II priede Rumunijai nustatytą referencinį riebalų kiekį.
            
         
               (3)
            
            
               Šiame reglamente nustatyta priemonė atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1788/2003 II priede Rumunijai nustatytas 35,93 referencinis riebalų kiekis pakeičiamas 38,5 kiekiu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. balandžio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 28 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 123. Reglamentas su paskutiniais pakeitimais, padarytais Reglamentu (EB) Nr. 1406/2006 (OL L 265, 2006 9 26, p. 8).